"Intervenim pentru stingerea unui incendiu produs la un atelier de producţie material lemnos, de pe strada Drumul Bercenarului, Sector 4", anunţă, joi seară, ISU Bucureşti-Ilfov.
"Ard materiale combustibile (material lemnos). A fost realizat dispozitiv circular de intervenţie pentru localizarea şi evitarea propagării la vecinătăţi", a mai transmis sursa citată.
Au fost alertate 13 autospeciale de stingere, Detaşamentul Special de Salvatori, 1 autospecială de intervenţie şi salvare de la înălţime, 1 autospecială de descarcerare şi 2 ambulanţe SMURD.